CELEX: 62015CN0128
Language: fi
Date: 2015-03-13 00:00:00
Title: Asia C-128/15: Kanne 13.3.2015 – Espanjan kuningaskunta v. Euroopan unionin neuvosto

11.5.2015   
            
            
               FI
            
            
               Euroopan unionin virallinen lehti
            
            
               C 155/17
            
         Kanne 13.3.2015 – Espanjan kuningaskunta v. Euroopan unionin neuvosto
   (Asia C-128/15)
   (2015/C 155/19)
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamiehet: L. Banciella Rodríguez-Miñón ja A. Rubio González)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Riidanalainen säännös on kumottava
            
         
               —
            
            
               Vastaajana oleva toimielin on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1.
            
            
               
                  Neuvosto on ylittänyt harkintavaltansa säätäessään asetuksen N:o 1367/2014
                   (1)
                  3 artiklassa ja liitteessä olevassa 2 osassa kalastusmahdollisuuksista vuosiksi 2015 ja 2016 lestikalan (RNG-Coryphaenoides rupestris) ja jäälestikalan (RHG-Macrourus berglax) osalta yhtäältä suuralueilla Vb, VI ja VII ja toisaalta suuralueilla VIII, IX, X, XII ja XIV; kyseiset näiden lajien kalastusmahdollisuudet vahingoittavat Espanjan kuningaskunnan aikaisempiin saalismääriin perustuvien jäälestikalasaaliiden suhteellista vakautta.
            
         
               2.
            
            
               
                  Suhteellisuusperiaatteen noudattaminen. Asetus N:o 1367/2014 on selvästi suhteeton siltä osin kuin kyse on yhteisen TAC:n vahvistamisesta lestikalan molemmille lajeille yhtäältä suuralueilla Vb, VI ja VII ja toisaalta suuralueilla VIII, IX, X, XII ja XIV.
            
         
               3.
            
            
               
                  Yhdenvertaisuusperiaatteen loukkaaminen. Yhteisen TAC:n vahvistamisessa lestikalan molemmille lajeille on loukattu syrjintäkiellon periaatetta siltä osin kuin mainituissa tapauksissa ei ole noudatettu suhteellisen vakauden periaatetta ja unionin toimielimet ovat asettaneet TAC:n yksipuolisesti ottamatta huomioon Espanjan kuningaskunnan legitiimejä vaatimuksia.
            
         
      (1)  Unionin aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2015 ja 2016 15.12.2014 annettu neuvoston asetus (EU) N:o 1367/2014 (EUVL L 366, s. 1).